Nuriddin Zayniyev

Nuriddin Zayniyevich Zayniyev (1952—2015) – oʻzbek davlat arbobi, Qashqadaryo viloyati hokimi (2002-yil 26-dekabr—2011-yil 30-noyabr).

 Tarjimai holi 
Nuriddin Zayniyev 1952-yilda Shahrisabz tumanida tugʻilgan. 1974-yilda Toshkent irrigatsiya va qishloq xoʻjaligini mexanizatsiyalash muhandislari institutini, 2004-yilda Qarshi muhandislik-iqtisodiyot institutini tamomlagan.

1973-yilda KPSS aʼzosi boʻldi. 1990-yilda KPSS Markaziy Qoʻmitasi huzuridagi Ijtimoiy fanlar akademiyasining aspiranti boʻldi. 1991-yilda Qashqadaryo viloyat partiya qoʻmitasi kotibi boʻldi.

Mehnat faoliyatini 1974-yilda viloyat elektr tarmoqlari korxonasi elektr montyori lavozimida boshlagan va shu korxonada navbatchi, katta muhandis, kapital qurilish boʻlimi boshligʻi, texnika-ishlab chiqarish boʻlimi boshligʻining oʻrinbosari vazifalarida mehnat qilgan. Shundan soʻng elektr tarmoqlari kasaba uyushmasi viloyat qoʻmitasi raisi, Qarshi shahar, viloyat partiya qoʻmitalari yoʻriqchisi, boʻlim mudiri, viloyat partiya qoʻmitasi kotibi, viloyat universal tovar-xomashyo „Nasaf“ birjasi boshqaruvi raisi lavozimlarida faoliyat koʻrsatgan.

2002-yilgacha „Muborakneftgaz“ DK neft va gaz konlari boshqarmasi boshligʻi lavozimida ishlagan. 2002-yil 26-dekabrda Qashqadaryo viloyati hokimi etib saylandi. 2011-yil 30-noyabrda u hokimlik lavozimidan ozod etilgan.

2000-yilda Qashqadaryo viloyati Muborak 227-okrugidan Oliy Majlis II chaqiriq deputati etib saylangan.

2015-yil 3-fevralda vafot etgan.

 Manbalar 

 Havolalar 
Futbol odami – Nuriddin Zayniyev

Turkum:1952-yilda tugʻilganlar
Turkum:Toshkent irrigatsiya va qishloq xoʻjaligini mexanizatsiyalash muxandislari instituti bitiruvchilari
Turkum:Pages with unreviewed translations